text: Mand dræbt under betonklods
  15 august 2012 kl. 12.41
  68-årig mand er blevet dræbt under arbejdet på en planteskole og landbrug i Ansager ved Varde.
  En mand har onsdag mistet livet i en arbejdsulykke på en virksomhed i Ansager ved Varde.
  - Det var under en arbejdsproces, at manden fik en betonklods på to ton ned over sig, oplyser vagtchef Michael Skaarup ved Syd- og Sønderjyllands Politi.
  Angiveligt væltede betonklodsen ned på manden fra en gaffeltruck.
  Den omkomne er en 67-årig mand, der var ansat på virksomheden, hvor der er planteskole og landbrug.
  Politiet fik meldingen om ulykken klokken 11.14.
  Arbejdstilsynet er tilkaldt for at få klarlagt de nærmere omstændigheder ved ulykken.
  